Here is a page extracted from Wikipedia that may contain CSS, HTML, and a lot of unformatted text.

Title: Oregón
Content: Oregón (Oregon en anglés, prenunciau ) ye uno d'os 50 estaus d'Estaus Unius, situau a o norueste d'o país. A suya capital ye Salem. A suya población ye de 3.747.455 habitants (estimación de 2007), en una superficie de 255.026 km² con una densidat de población de 14,69 hab/km².

Cheografía
O estau d'Oregón muga a o norte con a Washington; a l'este con Idaho; a o sud con California y Nevada; y a l'ueste con l'oceano Pacifico. O río Columbia ye a mayor parte d'a suya muga a o norte, y o río Snake ye a mayor parte d'a suya muga a l'este.

O estau ye cubierto de selvas en o suyo tercio norte y en a suya mitat sud, encara que en atras arias bi ha disiertos en as planas de l'este d'o estau. En a costa de l'Oceano Pacifico, Oregón tien vulcans y cheleras, en a Cordillera Cascade

Historia
O 21 de febrero de 1819, o Territorio d'Oregón fue cedito por Espanya a os Estaus Unius, seguntes as clausulas d'o Tractau d'Adams-Onís. Dica 1846 o Territorio quedó chusmeso a control conchunto entre os Estaus Unius y o Reino Uniu. En 1846 se sinyó o Tractau d'Oregón, que marcó a muga en o paralelo 49º N: os territorios a o norte estioron ta l'actual Canadá, mientres que a o sud quedó o Territorio d'Oregón.

En 1853 o Territorio d'Oregón se dividió entre os actuals estaus de Washington (clamato Territorio de Washington) y Oregón.

Oregón estió o 33eno estau en dentrar en os Estaus Unius, o 14 de febrero de 1859, momento en o cual tamién perdió mas territorios en favor d'o Territorio de Washington.

Referencias

Vinclos externos

  Pachina web oficial d'Oregón.

Oregón